pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานรวมพลังสื่อสร้างสรรค์สังคมไทย ประจำปี ๒๕๖๒ (ภาคกลาง) “ผนึกกำลังสื่อสร้างสรรค์ สร้างนิเวศสื่อที่ดี”
วันพุธที่ 18 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานรวมพลังสื่อสร้างสรรค์สังคมไทย ประจําปี ๒๕๖๒ (ภาคกลาง) “ผนึกกําลังสื่อสร้างสรรค์ สร้างนิเวศสื่อที่ดี”
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานรวมพลังสื่อสร้างสรรค์สังคมไทย ประจําปี ๒๕๖๒ (ภาคกลาง) “ผนึกกําลังสื่อสร้างสรรค์ สร้างนิเวศสื่อที่ดี” พร้อมมอบรางวัลให้กับผู้ผลิตสื่อปลอดภัยและสร้างสรรค์ “TMF AWARDS ๒๐๑๙”
วันที่ ๑๘ กันยายน ๒๕๖๒ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดงานรวมพลังสื่อสร้างสรรค์สังคมไทย ประจําปี ๒๕๖๒ (ภาคกลาง) “ผนึกกําลังสื่อสร้างสรรค์ สร้างนิเวศสื่อที่ดี” พร้อมมอบรางวัลให้กับผู้ผลิตสื่อปลอดภัยและสร้างสรรค์ “TMF AWARDS ๒๐๑๙” และมอบรางวัล “Less in more ปี ๒ การประกวดผู้ผลิตสื่อภาพยนตร์สั้นสําหรับผู้พิการ” โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายวสันต์ ภัยหลีกลี้ ผู้จัดการกองทุนพัฒนาสื่อปลอดภัยและสร้างสรรค์ ผู้บริหารกระทรวงวัฒนธรรม ผู้แทนหน่วยงานภาครัฐและเอกชน ภาคีเครือข่ายด้านสื่อมวลชนและประชาชน เข้าร่วม ณ ศูนย์ประชุมวายุภักษ์ ชั้น ๔ โรงแรมเซ็นทรา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-กนอ. กำชับทุกนิคมฯ คุมเข้มโรงงานใน 59 นิคมฯ ทั่วประเทศไทย ดำเนินการตามคำสั่งประกาศ [กระทรวงอุตสาหกรรม]
วันศุกร์ที่ 17 เมษายน 2563
กนอ. กําชับทุกนิคมฯ คุมเข้มโรงงานใน 59 นิคมฯ ทั่วประเทศไทย ดําเนินการตามคําสั่งประกาศ [กระทรวงอุตสาหกรรม]
ภายใต้ พ.ร.ก.บริหารราชการในสถานการณ์ฉุกเฉินและประกาศของผู้ว่าราชการแต่ละจังหวัดโดยเฉพาะจังหวัดที่มีนิคมฯ เพื่อป้องกันและลดการแพร่ระบาดของเชื้อไวรัส พร้อมรายงานสถานการณ์เข้ามาที่ศูนย์ปฏิบัติการกนอ. ทุกวัน
ในการรับมือกับสถานการณ์การแพร่ระบาดของโควิด-19 กนอ. กําชับทุกนิคมฯ คุมเข้มโรงงานใน 59 นิคมฯ ทั่วประเทศไทย ดําเนินการตามคําสั่งประกาศภายใต้ พ.ร.ก.บริหารราชการในสถานการณ์ฉุกเฉินและประกาศของผู้ว่าราชการแต่ละจังหวัดโดยเฉพาะจังหวัดที่มีนิคมฯ เพื่อป้องกันและลดการแพร่ระบาดของเชื้อไวรัส พร้อมให้ทุกนิคมฯ รายงานสถานการณ์เข้ามาที่ศูนย์ปฏิบัติการกนอ. ทุกวัน พร้อมทั้งมีการวางมาตรการคุมเข้มการเดินทางเข้าออกของผู้ที่มาติดต่อ และมั่นใจในการให้บริการขออนุมัติอนุญาตออนไลน์แบบมีประสิทธิภาพอย่างต่อเนื่อง
———————————————
กนอ. ผู้นําการพัฒนานิคมอุตสาหกรรมครบวงจร ระดับภูมิภาคด้วยนวัตกรรมสู่ความยั่งยืน
In order to deal with the Covid-19 outbreak, the I-EA-T has urged 59 industrial estates across the country to monitor all factories in their areas for following the Emergency Decree and announcement by provincial governors, especially from the provinces where industrial estates located in. This is to protect everyone and reduce the spread of coronavirus. Additionally, all industrial estates are required to report the situations to the I-EA-T Operation Centre on a daily basis, to implement measures to strictly control the access and egress of visitors, and to provide online “approval – permission” services efficiently.
———————————————
I-EA-T - The regional leader in total solutions for industrial estate development with innovation toward sustainability
#กนอ #IEAT #INDUSTRIALCENTER #SMARTINVESTMENT #COVID19
รัฐบาลไทย-ข่าวทำเนียบรัฐบาล-นโยบายส่งเสริม “กัญชง” ให้เป็นพืชเศรษฐกิจชนิดใหม่
วันพุธที่ 12 กุมภาพันธ์ 2563
นโยบายส่งเสริม “กัญชง” ให้เป็นพืชเศรษฐกิจชนิดใหม่
วันศุกร์ที่ 7 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบให้กัญชงพ้นจากสถานะยาเสพติด ตามร่างกฎหมายการขออนุญาตผลิต นําเข้า ส่งออก จําหน่าย หรือมีไว้ในครอบครองซึ่งยาเสพติดให้โทษ ประเภท 5 เฉพาะกัญชง เพื่อส่งเสริมการปลูกกัญชงเป็นพืชเศรษฐกิจชนิดใหม่ของประเทศ และเป็นประโยชน์ต่อการวิจัยและพัฒนา เพื่อใช้ในอุตสาหกรรมทางการแพทย์ และอุตสาหกรรมอื่น ๆ เช่น การทํายาสมุนไพร เครื่องสําอาง อาหาร เป็นต้น โดยให้บุคคลธรรมดาและนิติบุคคลสามารถขออนุญาตปลูกกัญชงได้ และต้องดําเนินการภายในระยะเวลา 5 ปี พร้อมทั้งให้ครัวเรือนสามารถปลูกกัญชงได้ครัวเรือนละไม่เกิน 1 ไร่ แต่ต้องมีใบอนุญาตและปลูกตามสายพันธ์ุของกัญชงไทยที่กฎหมายกําหนด
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิด “ศูนย์ส่งเสริมเศรษฐกิจและสังคมดิจิทัล” นำร่องที่ชุมชนบ้านแม่ฮ้อยเงิน อ.ดอยสะเก็ดจ.เชียงใหม่
วันอังคารที่ 8 พฤษภาคม 2561
ปลัดกระทรวงดิจิทัลฯ เป็นประธานเปิด “ศูนย์ส่งเสริมเศรษฐกิจและสังคมดิจิทัล” นําร่องที่ชุมชนบ้านแม่ฮ้อยเงิน อ.ดอยสะเก็ดจ.เชียงใหม่
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิด “ศูนย์ส่งเสริมเศรษฐกิจและสังคมดิจิทัล” โดยความร่วมมือระหว่างกระทรวงดิจิทัลเพื่อเศรษฐกิจและสังคม กระทรวงเกษตรและสหกรณ์ กระทรวงพาณิชย์ กระทรวงศึกษาธิการ และบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ ดีแทค ซึ่งเป็นการทํางานแบบประชารัฐที่ทั้ง 5 หน่วยงาน ได้มีการลงนามในบันทึกความร่วมมือการส่งเสริมเศรษฐกิจผู้ประกอบการในชุมชนท้องถิ่น และร่วมมือกันจัดกิจกรรมกระตุ้นให้จังหวัดต้นแบบนําร่องในการขับเคลื่อนการใช้ดิจิทัลเทคโนโลยี เพื่อเป็นการสนับสนุนให้คนในชุมชนที่มีจุดบริการเน็ตประชารัฐได้ใช้ประโยชน์จากอินเทอร์เน็ตในทุกด้าน ทั้งการเรียนรู้ สุขภาพ การค้าออนไลน์ หรือผู้ที่มีเวลาว่างก็สามารถใช้ในการชมภาพยนตร์ ฟังเพลง ตลอดจนได้เรียนรู้สิ่งใหม่ๆ จากอินเทอร์เน็ต โดยได้เลือกชุมชนบ้านแม่ฮ้อยเงิน ในอําเภอดอยสะเก็ด จังหวัดเชียงใหม่ เป็นชุมชนนําร่องในการจัดตั้งศูนย์ฯ ซึ่งชุมชนบ้านแม่ฮ้อยเงิน เป็นชุมชนที่สมาชิกในชุมชนร่วมแรงร่วมใจกันทํากิจกรรมต่างๆ มาโดยตลอด และได้รับการคัดเลือกให้ติดตั้งจุดบริการเน็ตประชารัฐ ทําให้คนในชุมชนสนใจเรียนรู้นําไปสู่การส่งลูกหลานมาอบรมเพื่อนําความรู้ไปแนะนําในชุมชน โดยการจัดตั้งศูนย์ฯ ครั้งนี้ ได้รับการสนับสนุนจากวัดแม่ฮ้อยเงินใต้ ซึ่งกํานัน ผู้ใหญ่บ้าน ก็ส่งลูกบ้านมาอบรมการใช้อินเทอร์เน็ต และโรงเรียนก็ส่งครูนักเรียนมาช่วยกันอบรม ทําให้ชุมชนมีเน็ตอาสาชุมชนทําหน้าที่ผู้นําเน็ตประชาชนในพื้นที่ เกิดการสร้างโอกาสให้คนในชุมชนนําไปใช้ในด้านการค้าได้ ทั้งนี้ ปลัดกระทรวงดิจิทัลฯ ยังได้กล่าวถึง กระแสการเปลี่ยนวิถีชีวิตของคนในชุมชนด้วยเทคโนโลยีดิจิทัล ที่กําลังได้รับความสนใจ โดยเมื่อทุกพื้นที่มีสัญญาณอินเทอร์เน็ต ประชาชนในชุมชนรู้จักแสวงโอกาส ก็สามารถสร้างประโยชน์ได้อย่างมหาศาล ยกระดับเศรษฐกิจและสังคมของประเทศต่อไป เมื่อวันที่ 6 พฤษภาคม 2561 ณ ศาลาอเนกประสงค์ วัดแม่ฮ้อยเงินใต้ อําเภอดอยสะเก็ด จังหวัดเชียงใหม่
**********************
รัฐบาลไทย-ข่าวทำเนียบรัฐบาล-กสร.ออกประกาศขอความร่วมมือเอกชนเลื่อนหยุดสงกรานต์
วันพฤหัสบดีที่ 19 มีนาคม 2563
กสร.ออกประกาศขอความร่วมมือเอกชนเลื่อนหยุดสงกรานต์
กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้เลื่อนวันหยุดตามประเพณีในช่วงเทศกาลวันสงกรานต์ปี 2563 และให้หยุดชดเชยภายหลัง เพื่อป้องกันการแพร่ระบาดของเชื้อไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะกรรมการ บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) มีมติให้เลื่อนวันหยุดตามประเพณีในช่วงเทศกาลวันสงกรานต์ ระหว่างวันที่ 13 - 15 เมษายน 2563 ออกไปก่อนโดยไม่เป็นวันหยุดราชการและวันหยุดเอกชนปีนี้ และจะคืนวันหยุดให้ภายหลังนั้น ทั้งนี้ เพื่อให้การกําหนดวันหยุดตามประเพณีของนายจ้างภาคเอกชน ประจําปี 2563 ตามมาตรา 29 แห่งพระราชบัญญัติคุ้มครองแรงงาน พ.ศ. 2541 เป็นไปตามนโยบายและมาตรการเร่งด่วน และเพื่อให้การเฝ้าระวัง การป้องกันผลกระทบจากการเดินทางและการรวมตัวของบุคคลจํานวนมากซึ่งอาจทําให้มีการแพร่ระบาดของโรคได้ง่าย กสร. จึงออกประกาศขอความร่วมมือภาคเอกชน โดยขอให้นายจ้างเปลี่ยนแปลงวันหยุดตามประเพณี ระหว่างวันที่ 13 - 15 เมษายน 2563 ไปหยุดในวันหยุดราชการประจําปีวันอื่นที่ยังมิได้ประกาศให้เป็นวันหยุดตามประเพณี หรือวันหยุดราชการอื่นที่ทางราชการจะได้ประกาศกําหนดต่อไป หรือวันหยุดทางศาสนา หรือวันหยุดตามขนบธรรมเนียมประเพณีแห่งท้องถิ่น
นายอภิญญา กล่าวต่อว่า เพื่อให้การเฝ้าระวัง ป้องกัน และควบคุมโรคติดต่อดังกล่าว ขอให้นายจ้าง สถานประกอบกิจการและลูกจ้างปฏิบัติตามแนวทางและมาตรการที่เกี่ยวข้องตามที่กระทรวงสาธารณสุขและหน่วยงานของรัฐกําหนด หากนายจ้าง ลูกจ้าง มีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-กรมประมงยืนยัน ไม่ซื้อเรือประมงผิดกฎหมาย ย้ำพร้อมเดินหน่วยช่วยเหลือชาวประมง
วันศุกร์ที่ 20 ธันวาคม 2562
กรมประมงยืนยัน ไม่ซื้อเรือประมงผิดกฎหมาย ย้ําพร้อมเดินหน่วยช่วยเหลือชาวประมง
กรมประมงยืนยัน ไม่ซื้อเรือประมงผิดกฎหมาย ย้ําพร้อมเดินหน่วยช่วยเหลือชาวประมง
วันที่ 20 ธ.ค. 2562 น.ส.รัชดา ธนาดิเรก รองโฆษกประจําสํานักนายกรัฐมนตรี กล่าวว่า สําหรับการแก้ไขปัญหาให้กลุ่มชาวประมง 22 จังหวัดชายแดนทะเล ที่ได้รับผลกระทบจากการดําเนินการประมงอย่างเข้มงวด ภายหลังประเทศไทยถูกปลดจากใบเหลืองการทําประมงผิดกฎหมาย (IUU) ภายหลังชาวประมงเดือดร้อนได้เดินทางมาขอความช่วยเหลือจากรัฐบาล ตามมาตรฐานสหภาพยุโรป (EU) ที่กําหนดอย่างเข้มงวด โดยนายจุรินทร์ ลักษณะวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ประชุมคณะกรรมการนโยบายประมงแห่งชาติ ไปเมื่อวันที่ 18 ธ.ค.ที่ผ่านมา เพื่อแต่งตั้งคณะอนุกรรมการแก้ไขปัญหาดังกล่าว
“แต่สืบเนื่องจากมีข้อกังวลว่า การดําเนินการซื้อเรือประมงออกนอกระบบ ตามที่กรมประมงรับข้อเสนอของกลุ่มตัวแทนชาวประมง จะเป็นการซื้อเรือผิดกฎหมายด้วยหรือไม่ รัฐมนตรีว่าการกระทรวงเกษตรและสหกรณ์ นายเฉลิมชัย ศรีอ่อน ได้ย้ําว่า กรมประมงจะไม่ซื้อเรือที่ผิดกฎหมายอย่างแน่นอน แต่จะซื้อคืนเฉพาะเรือประมงถูกกฎหมาย ที่ปัจจุบันได้รับผลกระทบจากมาตรการที่เข้มงวดของรัฐ ทั้งนี้ ในเรื่องการช่วยเหลือชาวประมงด้านสภาพคล่อง รองนายกฯ จุรินทร์ได้เสนอต่อเลขาธิการคณะรัฐมนตรีแล้ว เพื่อเสนอ ครม.พิจารณาต่อไป” น.ส.รัชดา กล่าว
รัฐบาลไทย-ข่าวทำเนียบรัฐบาล- นายกฯ เตรียมลงพื้นที่อีสาน เน้นจับเข่าคุยรับฟังเสียงสะท้อนประชาชน ชูเป้าหมายพัฒนามิติใหม่ภาคอีสานสู่ศูนย์กลางเศรษฐกิจลุ่มน้ำโขง
วันเสาร์ที่ 19 สิงหาคม 2560
นายกฯ เตรียมลงพื้นที่อีสาน เน้นจับเข่าคุยรับฟังเสียงสะท้อนประชาชน ชูเป้าหมายพัฒนามิติใหม่ภาคอีสานสู่ศูนย์กลางเศรษฐกิจลุ่มน้ําโขง
แนะคนไทยร่วมมือ ปรองดองสามัคคี มุ่งมั่นพัฒนาประเทศร่วมกัน
วันนี้ (19 สิงหาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี กล่าวถึงการลงพื้นที่ตรวจราชการและประชุมคณะรัฐมนตรีนอกสถานที่ ณ จ.นครราชสีมา ในระหว่างวันที่ 21 – 22 ส.ค.นี้ว่า จ.นครราชสีมาเป็นประตูสู่ภาคอีสาน และเป็นศูนย์กลางของภาคอีสานตอนล่าง รัฐบาลจึงได้เลือกเดินทางไปยังพื้นที่นี้ก่อนเป็นอันดับแรก โดยภาคอีสานนี้ ถือเป็นภูมิภาคสําคัญที่ช่วยขับเคลื่อนประเทศ เพราะมีพื้นที่เพาะปลูกที่กว้างขวาง เป็นศูนย์กลางเชื่อมโยงไปยังประเทศเพื่อนบ้าน มีเส้นทางการคมนาคมที่พร้อม มีประวัติศาสตร์ขนบธรรมเนียมที่เป็นเอกลักษณ์ และมีธรรมชาติที่สวยงาม ผู้คนเป็นมิตร เข้มแข็ง อดทน หนักเอาเบาสู้ และมีฝีมือ
“นายกฯ ระบุว่า สภาพแวดล้อมของแต่ละพื้นที่ในประเทศมีความแตกต่างกันไป ดังนั้น การลงพื้นที่จะทําให้เข้าใจปัญหา และจับเข่าพูดคุยกันได้มากขึ้น เพื่อรับฟังเสียงสะท้อนของพี่น้องประชาชนถึงบ้าน รวมทั้งติดตามผลการดําเนินงานตามนโยบายและมาตรการต่าง ๆ ของรัฐบาลว่า ประสบผลสําเร็จหรือมีอุปสรรคอย่างไร เพื่อนําไปสู่การปรับปรุงแก้ไขให้ตรงจุด ตามยุทธศาสตร์เข้าใจ เข้าถึง พัฒนา ของในหลวงรัชกาลที่ 9”
นายกรัฐมนตรีกล่าวด้วยว่า เป้าหมายของการพัฒนาภาคอีสานของรัฐบาลนี้ คือ การสร้างมิติใหม่ให้ภาคอีสานเป็นศูนย์กลางเศรษฐกิจของอนุภูมิภาคลุ่มแม่น้ําโขง โดยนําปัญหาที่เกิดขึ้นอยู่เข้าสู่กระบวนการแก้ไข และต่อยอดไปสู่สิ่งใหม่ ประกอบด้วย การบริหารจัดการน้ําให้เพียงพอต่อการพัฒนาเศรษฐกิจและคุณภาพชีวิตของคนอีสาน การแก้ปัญหาความยากจนและพัฒนาคุณภาพชีวิตผู้มีรายได้น้อย การแก้ปัญหาโรคพยาธิใบไม้ตับและมะเร็งท่อน้ําดี การพัฒนาเกษตรอินทรีย์และอาหารปลอดภัย โดยเฉพาะข้าวหอมมะลิคุณภาพสูง การพัฒนาอุตสาหกรรมเกษตรแปรรูป การท่องเที่ยวทางธรรมชาติ ประวัติศาสตร์ วัฒนธรรม และการพัฒนาสินค้า OTOP วิสาหกิจชุมชน
“สําหรับ จ.นครราชสีมา จะมุ่งเน้นให้เป็นศูนย์กลางของภูมิภาคในด้านอุตสาหกรรม การเกษตร การท่องเที่ยว โครงสร้างพื้นฐาน และพลังงานสะอาด ผ่านโครงการรถไฟความเร็วสูง (ไทย – จีน) กทม.–นครราชสีมา มอเตอร์เวย์ กทม. – นครราชสีมา โครงการอินเทอร์เน็ตหมู่บ้าน การยกระดับสินค้าผ้าไหมและผ้าย้อมคราม ส่งเสริมอุตสาหกรรมแฟชั่น การเพิ่มปริมาณเก็บกักน้ําบึงกระโดนและลําเชียงไกร (ตอนล่าง) การลงทุนค้าขายเชื่อมโยงไปยังพื้นที่ระเบียงเศรษฐกิจภาคตะวันออก หรือ EEC และ กทม. เป็นต้น”
นอกจากนี้ นายกรัฐมนตรีเน้นย้ําว่า การสร้างอนาคตที่ดีของประชาชน และความเจริญก้าวหน้าของประเทศโดยเฉพาะภาคอีสานนั้น ขึ้นอยู่กับความร่วมมือร่วมใจของทุกคน รัฐบาลกําหนดให้มียุทธศาสตร์ชาติ 20 ปี และการปฏิรูปประเทศจะเริ่มเห็นผลเป็นรูปธรรมใน 5 ปีข้างหน้า โดยขณะนี้เรากําลังเดินหน้าไปสู่การเลือกตั้งที่จะได้มาซึ่งรัฐบาลที่โปร่งใส ยึดผลประโยชน์ของประเทศและประชาชน ดังนั้น หากคนไทยมีความปรองดองและมุ่งมั่นที่จะพัฒนาประเทศร่วมกัน ก็เชื่อว่าจะไปสู่เป้าหมายได้โดยไม่ยากนัก
................................................................
รัฐบาลไทย-ข่าวทำเนียบรัฐบาล-สธ.แนะเลี้ยงฉลองสงกรานต์ รับประทานอาหารปรุงสุกใหม่
วันศุกร์ที่ 13 เมษายน 2561
สธ.แนะเลี้ยงฉลองสงกรานต์ รับประทานอาหารปรุงสุกใหม่
กระทรวงสาธารณสุข แนะประชาชนเลี้ยงฉลองเทศกาลสงกรานต์รับประทานอาหารปรุงสุกใหม่ เลี่ยงเมนูอาหาร ยําสุกๆดิบๆ อาหารกะทิ ลดเสี่ยงโรคอาหารเป็นพิษ ท้องร่วง ปีนี้พบผู้ป่วยแล้วกว่า 350,000 ราย เสียชีวิต 1 ราย
กระทรวงสาธารณสุข แนะประชาชนเลี้ยงฉลองเทศกาลสงกรานต์รับประทานอาหารปรุงสุกใหม่ เลี่ยงเมนูอาหาร ยําสุกๆดิบๆ อาหารกะทิ ลดเสี่ยงโรคอาหารเป็นพิษ ท้องร่วง ปีนี้พบผู้ป่วยแล้วกว่า 350,000 ราย เสียชีวิต 1 ราย
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎาโชคดํารงสุข ปลัดกระทรวงสาธารณสุข ได้สั่งการให้สํานักงานสาธารณสุขจังหวัด เฝ้าระวังโรคอาหารเป็นพิษ โรคท้องร่วง และประชาสัมพันธ์ให้ประชาชนรับประทานอาหารปรุงสุกใหม่ เนื่องจากในช่วงฤดูร้อนอาหารจะบูดเสียง่าย สํานักระบาดวิทยารายงานตั้งแต่ต้นปี 2561 พบผู้ป่วยโรคอาหารเป็นพิษทั่วประเทศ35,484ราย และโรคอุจจาระร่วง377,127ราย เสียชีวิต 1 ราย
นายแพทย์โอภาสกล่าวต่อว่า การป้องกันโรคที่มากับน้ําและอาหารให้ยึดหลัก “กินร้อน ช้อนกลาง ล้างมือ” ดูแลสุขอนามัยส่วนบุคคล ล้างมือบ่อย ๆ ทุกครั้งก่อนรับประทานอาหาร และหลังจากเข้าห้องน้ํา รับประทานอาหารที่ปรุงสุกใหม่ๆ หลีกเลี่ยงเมนูอาหารเสียง่าย เช่น ลาบ ก้อยดิบ ยํากุ้งเต้นยําหอยแครง ยําทะเลข้าวผัดโรยเนื้อปู อาหารหรือขนมที่มีส่วนประกอบของกะทิสด ขนมจีน ข้าวมันไก่ ส้มตํา สลัดผัก และน้ําแข็งที่ผลิตไม่ได้มาตรฐาน สังเกตอาหารก่อนรับประทาน หากมีกลิ่น รส หรือรูปเปลี่ยนไป ไม่ควรรับประทาน และเก็บอาหารไว้ในตู้เย็น เพื่อชะลอการเติบโตเชื้อโรค หากเป็นอาหารข้ามมื้อต้องอุ่นให้เดือดก่อนรับประทาน หากซื้ออาหารกล่อง ขอให้ซื้อจากร้านที่สะอาด ผ่านมาตรฐานอาหารสะอาด รสชาติอร่อย
โรคอาหารเป็นพิษมักพบหลังจากที่กินอาหารที่มีเชื้อโรคปนเปื้อนไปแล้วภายใน 2-4 ชั่วโมง โดยจะมีอาการคลื่นไส้ อาเจียน ถ่ายอุจจาระเป็นน้ํา ปวดมวนท้องรุนแรง เป็นไข้ และปวดศีรษะร่วมด้วย บางครั้งมีอาการถ่ายอุจจาระปนเลือด หรือเป็นมูกคล้ายเป็นบิด การดูแลเมื่อมีอาการอุจจาระร่วงให้ดื่มสารละลายเกลือแร่ (โออาร์เอส)ผสมน้ําสะอาดบ่อย ๆ เพื่อป้องกันการขาดน้ําและเกลือแร่ หากอาการไม่ดีขึ้น โดยเฉพาะในกลุ่มของเด็กและผู้สูงอายุอาจมีอาการรุนแรงต้องรีบไปพบแพทย์ที่สถานบริการสาธารณสุขหรือโรงพยาบาลใกล้บ้านทันที ประชาชนสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422
รัฐบาลไทย-ข่าวทำเนียบรัฐบาล-นางปิยนุช วุฒิสอน ผู้ตรวจราชการกระทรวงดิจิทัลฯ ร่วมหารือความร่วมมือด้านการไปรษณีย์ ระหว่างประเทศของไทยกับมาเลเซีย
วันอังคารที่ 30 มิถุนายน 2563
นางปิยนุช วุฒิสอน ผู้ตรวจราชการกระทรวงดิจิทัลฯ ร่วมหารือความร่วมมือด้านการไปรษณีย์ ระหว่างประเทศของไทยกับมาเลเซีย
นางปิยนุช วุฒิสอน ผู้ตรวจราชการกระทรวงดิจิทัลฯ ร่วมหารือความร่วมมือด้านการไปรษณีย์ ระหว่างประเทศของไทยกับมาเลเซีย
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้มอบหมาย นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ให้การต้อนรับ Ms. Suzilah Mohd Sidek ตําแหน่ง Deputy Chief of Mission and Minister และผู้แทนสถานเอกอัครราชทูตมาเลเซียประจําประเทศไทย ในการเข้าพบหารือเมื่อวันที่ 29 มิถุนายน 2563 เวลา 14.00 น. ณ ห้องประชุม 801 สํานักงานปลัดกระทรวงดิจิทัลเพื่อเศรษฐกิจและสังคม โดยทั้งสองฝ่ายได้ร่วมหารือเกี่ยวกับความร่วมมือด้านการไปรษณีย์ระหว่างประเทศของไทย กับมาเลเซีย กิจกรรมด้านการไปรษณีย์ภายใต้สหภาพสากลไปรษณีย์ (Universal Postal Union: UPU) รวมทั้ง ได้แลกเปลี่ยนประสบการณ์การดําเนินงานด้านการไปรษณีย์ ในระหว่างช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของทั้งสองประเทศ
*****************
รัฐบาลไทย-ข่าวทำเนียบรัฐบาล-   ส่งเสริมการลงทุนในอุตสาหกรรมท่องเที่ยว
วันอังคารที่ 13 พฤศจิกายน 2561
ส่งเสริมการลงทุนในอุตสาหกรรมท่องเที่ยว
ในปีนี้รัฐบาลได้ส่งเสริมการลงทุนในกลุ่มอุตสาหกรรมการท่องเที่ยว ซึ่งกําลังได้รับความสนใจเป็นอย่างมาก คิดเป็นมูลค่าเงินลงทุนรวมกว่า 5,000 ล้านบาท
เสาร์ที่ 10 พ.ย.61
ส่งเสริมการลงทุนในอุตสาหกรรมท่องเที่ยว
ต่อจากนี้ไป ขอเชิญรับฟังไทยคู่ฟ้า ครับ
ในปีนี้รัฐบาลได้ส่งเสริมการลงทุนในกลุ่มอุตสาหกรรมการท่องเที่ยว ซึ่งกําลังได้รับความสนใจเป็นอย่างมาก คิดเป็นมูลค่าเงินลงทุนรวมกว่า 5,000 ล้านบาท เช่น โครงการสวนน้ําวานานาวา จ.ภูเก็ต โครงการเมืองจําลองอาณาจักรในประวัติศาสตร์อุษาคเนย์ โครงการจัดแสดงโลมา สิงโตทะเล และแมวน้ํา และโครงการพิพิธภัณฑ์งานศิลปะและประติมากรรม ใน จ.ชลบุรี เป็นต้น เพื่อยกระดับแหล่งท่องเที่ยวของไทยให้มีมาตรฐาน เป็นจุดขายดึงดูดนักท่องเที่ยวจากทั่วโลกให้เดินทางเข้าท่องเที่ยวในประเทศไทยมากขึ้น พร้อมทั้งพัฒนาโครงสร้างพื้นฐานด้านคมนาคมเชื่อมโยงแหล่งท่องเที่ยวเมืองหลักและเมืองรอง เพื่อให้เกิดความสะดวกมากขึ้น สร้างเม็ดเงินและกระจายรายได้ไปสู่ท้องถิ่นอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เปิดโครงการ "เหมืองแร่ปลอดภัย ห่วงใยประชาชน ปี 3" @สระบุรี
วันจันทร์ที่ 17 กุมภาพันธ์ 2563
ปลัดกระทรวงอุตสาหกรรม เปิดโครงการ "เหมืองแร่ปลอดภัย ห่วงใยประชาชน ปี 3" @สระบุรี
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดกิจกรรมโครงการ “เหมืองแร่ปลอดภัย ห่วงใยประชาชน ปี 3” ณ โรงเรียนบ้านคุ้งเขาเขียว ตําบลหน้าพระลาน อําเภอเฉลิมพระเกียรติ จังหวัดสระบุรี
วันนี้ (17 กุมภาพันธ์ 2563) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดกิจกรรมโครงการ “เหมืองแร่ปลอดภัย ห่วงใยประชาชน ปี 3” ณ โรงเรียนบ้านคุ้งเขาเขียว ตําบลหน้าพระลาน อําเภอเฉลิมพระเกียรติ จังหวัดสระบุรี โดยมีนายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ เป็นผู้กล่าวรายงานวัตถุประสงค์การจัดงาน และมีนายนพดล ชีวะอิสระกุล อุตสาหกรรมจังหวัดสระบุรี ให้การต้อนรับ พร้อมกันนี้มีนายจุลพงษ์ ทวีศรี รองปลัดกระทรวงอุตสาหกรรม และนายภานุวัฒน์ ตริยางกูรศรี รองปลัดกระทรวงอุตสาหกรรม ให้เกียรติเข้าร่วมงาน การจัดกิจกรรมในวันนี้เป็นการประสานความร่วมมือระหว่างกระทรวงอุตสาหกรรม กรมอุตสาหกรรมพื้นฐานและการเหมืองแร่ สํานักงานอุตสาหกรรมพื้นฐานและการเหมืองแร่ เขต 6 นครราชสีมา สํานักงานอุตสาหกรรมจังหวัดสระบุรี และชมรมโรงโม่หินหน้าพระลาน เพื่อส่งมอบสุขภาพและคุณภาพชีวิตที่ดีเป็นของขวัญปีใหม่ ปี 2563 ให้กับประชาชนโดยรอบสถานประกอบการในพื้นที่
สําหรับกิจกรรมหลักภายในงาน ประกอบด้วย การตรวจสุขภาพ ได้แก่ วัดความดัน ชั่งน้ําหนัก การตรวจสมรรถภาพปอด เอกซเรย์ปอด และพบแพทย์ การมอบเงินสนับสนุนกิจกรรมส่งเสริมสุขภาพให้โรงเรียน 7 โรงเรียน และกิจกรรมอื่น ๆ ได้แก่ บริการตัดผม จับรางวัลชิงโชค แจกข้าวสาร การแสดงจากนักเรียนโรงเรียนเทพศิรินทร์พุแค ทั้งนี้ การตรวจสุขภาพ หากตรวจพบความผิดปกติทางร่างกาย จะมีการรักษา เฝ้าระวัง และติดตามสุขภาพของประชาชนอย่างต่อเนื่อง
โครงการ “เหมืองแร่ปลอดภัย ห่วงใยประชาชน ปี 3” เป็นกิจกรรมส่งเสริมดูแลสุขภาพประชาชนโดยรอบสถานประกอบการเหมืองแร่และโรงโม่หินทั่วประเทศ ภายใต้กองทุนเฝ้าระวังสุขภาพ เพื่อเป็นของขวัญปีใหม่ให้กับประชาชนในช่วงเทศกาลปีใหม่ โดยกําหนดจัดขึ้นเป็นประจําทุกปี ระหว่างเดือนธันวาคมถึงเดือนกุมภาพันธ์ ตั้งเป้าหมายตรวจสุขภาพประชาชนโดยรอบสถานประกอบการเหมืองแร่ทั่วประเทศปีละไม่น้อยกว่า 30,000 คน
#เหมืองแร่ปลอดภัยห่วงใยประชาชน
#ทีมประชาสัมพันธ์ กพร. [PR-DPIM]
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการสานพลังประชารัฐ (กลุ่มการปรับแก้กฎหมายและกลไกภาครัฐ) ครั้งที่ 1/2560
วันพฤหัสบดีที่ 23 มีนาคม 2560
รอง นรม.วิษณุฯ เป็นประธานการประชุมคณะกรรมการสานพลังประชารัฐ (กลุ่มการปรับแก้กฎหมายและกลไกภาครัฐ) ครั้งที่ 1/2560
รอง นรม.วิษณุฯ เป็นประธานการประชุมคณะกรรมการสานพลังประชารัฐ (กลุ่มการปรับแก้กฎหมายและกลไกภาครัฐ) ครั้งที่ 1/2560
วันนี้ (23 มีนาคม 2560) เวลา 09.30 น. ณ ห้องประชุม 302 ชั้น 3 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการสานพลังประชารัฐ (กลุ่มการปรับแก้กฎหมายและกลไกภาครัฐ) ครั้งที่ 1/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบความคืบหน้าและข้อเสนอของโครงการ Quick Wins เสนอโดยคณะทํางานเฉพาะกิจร่วมภาครัฐและภาคเอกชน ซึ่งเกี่ยวข้องกับคณะอํานวยความสะดวกคนเข้าเมือง โดยมีเป้าหมายดึงดูดนักลงทุน นักวิจัยจากต่างประเทศเพื่อรองรับ Thailand 4.0 ประกอบด้วยข้อเสนอ โดยแยกประเภทของวีซ่า การกําหนดสิทธิประโยชน์ด้านแรงงานทักษะ แรงงานทักษะปานกลาง แรงงานทักษะสูง และผู้ที่ได้รับการเชื้อเชิญ โดยมีการปรับแก้กฎหมายและกฎระเบียบ ได้แก่ พระราชบัญญัติการทํางานคนต่างด้าว พ.ศ. 2551 และพระราชบัญญัติคนเข้าเมือง พ.ศ. 2522 ทั้งนี้ มีการบูรณาการขั้นตอนเพื่อสร้างสภาพแวดล้อมในการอํานวยความสะดวก ด้วยการจัดตั้งศูนย์ One Stop Service พร้อมเพิ่มช่องทางรายงานตัวผ่านระบบอิเล็กทรอนิคส์ (ระบบตรวจคนเข้าเมือง) ตลอดจนยกเลิกหลักเกณฑ์การตรวจคนเข้าเมืองสําหรับคนไทย พร้อมจัดช่องทางพิเศษในการผ่านตรวจคนเข้าเมืองให้แก่นักลงทุนและนักวิจัยจากต่างประเทศ ซึ่งจะทําให้การขับเคลื่อนประเทศเพื่อรองรับ Thailand 4.0 เกิดขึ้นได้อย่างเป็นรูปธรรม
พร้อมกันนี้ ที่ประชุมได้พิจารณาและมีมติเห็นชอบความคืบหน้าของคณะทํางานการปฏิบัติงานผังเมือง ซึ่งได้เสนอเพิ่มหลักเกณฑ์ให้จัดตั้งคณะจัดทําผังเมืองในระดับพื้นที่ โดยให้ผู้มีส่วนได้เสียเข้ามาเป็นตัวแทน และมีเจ้าหน้าที่ ให้ความเห็นตามอํานาจหน้าที่ตั้งแต่เริ่มต้นการวางผังเมืองในขั้นตอนที่ 1 และ 2 ตลอดจนมีมติเห็นชอบตามที่เสนอปรับปรุงผังเมืองที่บังคับใช้แล้ว โดยเพิ่มข้อกําหนดการใช้ประโยชน์ที่ดินและบัญชีแนบท้ายผังเมืองรวมในแต่ละพื้นที่ โดยให้อุตสาหกรรมที่เกี่ยวเนื่องกับการเกษตรกรรมและอาหารสามารถตั้งโรงงานได้ในพื้นที่เกษตรกรรมหรือใกล้แหล่งวัตถุดิบทางการเกษตรได้
นอกจากนี้ ที่ประชุมได้พิจารณาและมีมติเห็นชอบความคืบหน้าของคณะทํางานการปฏิบัติงาน EIA-EHIA ซึ่งมีข้อเสนอในการปรับปรุงขั้นตอนการจัดทําและพิจารณา EHIA ซึ่งได้ข้อสรุปว่า เมื่อรัฐธรรมนูญมีผลบังคับใช้หน่วยงานของรัฐ ซึ่งจะลดขั้นตอนการให้ความเห็นชอบขององค์กรอิสระด้านสิ่งแวดล้อมและสุขภาพ และขณะนี้อยู่ในระหว่างการหารือกับหน่วยงานผู้อนุญาตเรื่องระยะเวลาในกระบวนการขั้นตอนและระยะเวลาในการจัดเวทีรับฟังความเห็นของผู้มีส่วนได้เสียของหน่วยงานผู้อนุญาตภายในระยะเวลาไม่เกิน 60 วัน
ตอนท้ายของการประชุม ได้พิจารณาและมีมติเห็นชอบความคืบหน้าของคณะทํางานการปฏิบัติงานด้านศุลกากร ด้วยการผลักดันการปรับปรุงแก้ไขกฎหมายศุลกากร ซึ่งปัจจุบันสภานิติบัญญัติแห่งชาติได้ผ่านความเห็นชอบการปรับปรุงแก้ไขกฎหมายดังกล่าวแล้ว เมื่อวันที่ 9 มีนาคม 2560
*************************************
กลุ่มประชาสัมพันธ์และเผยแพร่ สํานักโฆษก